Anunţ juridic important

|

52010PC0054

2010/0036 (COD)  Propunere de regulament al Parlamentului European ȘI al Consiliului privind modificarea Regulamentului (CE) nr. 1215/2009 al Consiliului privind introducerea unor măsuri comerciale excepționale în favoarea țărilor și teritoriilor participante și legate de procesul de stabilizare și de asociere pus în aplicare de către Uniunea Europeană  /* COM/2010/0054 final - COD 2010/0036 */

	[pic] | COMISIA EUROPEANĂ |Bruxelles, 22.2.2010COM(2010)54 final2010/0036 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIprivind modificarea Regulamentului (CE) nr. 1215/2009 al Consiliului privind introducerea unor măsuri comerciale excepționale în favoarea țărilor și teritoriilor participante și legate de procesul de stabilizare și de asociere pus în aplicare de către Uniunea EuropeanăEXPUNERE DE MOTIVE1.  Prin Regulamentul (CE) nr. 2007/2000[1], Uniunea Europeană a permis accesul excepțional și nelimitat fără taxe pe piața EU pentru aproape toate produsele originare din țările și teritoriile care beneficiază de Procesul de stabilizare și asociere. Aceste măsuri au drept scop principal revitalizarea economiilor Balcanilor occidentali grație accesului privilegiat pe piața UE. Prin urmare, dezvoltarea economică ar favoriza stabilitatea politică în toată regiunea.2.  Având în vedere faptul că Regulamentul (CE) nr. 2007/2000 al Consiliului a fost modificat în mod substanțial de mai multe ori, acesta a fost codificat prin Regulamentul (CE) nr. 1215/2009 al Consiliului din 30 noiembrie 2009[2].3.  Aceste preferințe comerciale au fost acordate pe o perioadă care se încheie la 31 decembrie 2010 și se aplică, în prezent, Bosniei și Herțegovinei, Serbiei și Kosovoului[3] pentru toate produsele care fac obiectul Regulamentului (CE) nr. 1215/2009. Produsele originare din Albania, Republica Croația, Fosta Republică Iugoslavă a Macedoniei sau Muntenegru vor continua să beneficieze de dispozițiile din Regulamentul (CE) nr. 1215/2009, în cazurile expres menționate, sau de orice alte măsuri prevăzute în Regulamentul (CE) nr. 1215/2009 și care sunt mai favorabile decât concesiile comerciale acordate în cadrul acordurilor bilaterale dintre Uniunea Europeană și aceste țări.4.  La 16 iunie 2008, a fost semnat Acordul de stabilizare și de asociere între Uniunea Europeană și Bosnia și Herțegovina. Până la încheierea procedurilor de ratificare, a intrat în vigoare Acordul interimar privind comerțul și aspectele legate de comerț între Uniunea Europeană și Bosnia și Herțegovina la 1 iulie 2008.5.  La 29 aprilie 2008, a fost semnat Acordul de stabilizare și de asociere între Uniunea Europeană și Serbia. Până la intrarea sa în vigoare, se pune în aplicare, începând din 8 decembrie 2009, Acordul interimar privind comerțul și aspectele legate de comerț între Uniunea Europeană și Serbia, care a intrat în vigoare la 1 februarie 2010.6.  Având în vedere că Acordul interimar / Acordul de stabilizare și asociere (ASA) acordă Bosniei și Herțegovinei și Serbiei concesii comerciale pentru produse care fac deja obiectul preferințelor comerciale autonome, aceste concesii trebuie suprimate din Regulamentul (CE) nr. 1215/2009 al Consiliului. Se au în vedere contingentele tarifare preferențiale pentru produse „baby beef”, zahăr și produse din zahăr, anumite vinuri și pentru anumite produse de pescărie.7.  La 14 octombrie 2009, Comisia Europeană a adoptat o Comunicare cu titlul „Kosovo - Drumul către concretizarea perspectivei europene” și a recomandat prelungirea măsurilor comerciale autonome.8.  În concluziile sale din 8 decembrie 2009, Consiliul Afaceri Generale declară că, în ceea ce privește relațiile UE cu Kosovo, acordă importanță măsurilor comerciale, fără a aduce atingere poziției statelor membre referitoare la statutul acestuia.9.  În rezoluția sa din 26 noiembrie 2009, intitulată „Strategia extinderii 2009 privind țările din Balcanii Occidentali, Islanda și Turcia”, Parlamentul European solicită Comisiei întreprinderea oricărui efort posibil pentru a reduce efectul crizei economice asupra Balcanilor Occidentali.10.  Încetarea preferințelor comerciale ar priva beneficiarii de un avantaj economic obiectiv în comerțul lor cu UE. Acest fapt ar putea avea consecințe foarte negative asupra performanțelor economice generale ale Balcanilor Orientali, cu repercusiuni negative ulterioare asupra reformei lor interne și asupra proceselor de tranziție. Mai mult, redresarea lor economică ar putea fi afectată grav.11.  Prezenta propunere modifică anumite elemente ale Regulamentului (CE) nr. 1215/2009 pentru a permite prelungirea valabilității sale până la 31 decembrie 2015 și pentru a face anumite modificări ca urmare a intrării în vigoare a acordurilor bilaterale cu Bosnia și Herțegovina și Serbia. Regulamentul (CE) nr. 1215/2009 conține, de asemenea, la articolele 2 și 10, anumite competențe rezervate Consiliului și care nu se bazează pe Decizia 1999/468/CE a Consiliului de stabilire a normelor privind exercitarea competențelor de executare conferite Comisiei. Comisia va înainta o propunere care va revizui toate aceste proceduri în cadrul politicii comerciale comune, ținând seama de sistemul actelor de punere în aplicare prevăzut la articolul 291 din Tratatul privind funcționarea Uniunii Europene și regulamentul privind normele și principiile generale referitoare la exercitarea de către Comisie a competențelor de execuție adoptate pe baza articolului 291 alineatul (3). Propunerea menționată acoperă, de asemenea, articolele 2 și 10 din Regulamentul (CE) nr. 1215/2009. Această propunere va fi prezentată cât mai curând posibil, după adoptarea de către Comisie a unei propuneri privind normele și principiile generale referitoare la exercitarea de către Comisie a competențelor de execuție.12.  Regulamentul nu prevede cheltuieli de la bugetul UE. Aplicarea sa, de asemenea, nu va implica niciun fel de pierderi în veniturile vamale față de situația actuală.13.  Având în vedere cele de mai sus, prezenta propunere are ca scop prelungirea valabilității Regulamentului (CE) nr. 1215/2009 al Consiliului până la până la 31 decembrie 2015. Prezenta propunere modifică Regulamentul (CE) nr. 1215/2009 al Consiliului, pentru a ține seama de modificările relative la produsele în cauză.14.  Cu scopul de a nu perturba activitățile comerciale, regulamentul trebuie să fie adoptat și publicat în Jurnalul Oficial al Uniunii Europene înainte de 31 decembrie 2010. În cazul în care nu este posibil, considerentul 8 și articolul 3 alineatul (2), care apar în propunere între paranteze, ar trebui introduse în întregime în regulament, pentru a garanta, în mod excepțional, aplicarea sa retroactivă.2010/0036 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIprivind modificarea Regulamentului (CE) nr. 1215/2009 al Consiliului privind introducerea unor măsuri comerciale excepționale în favoarea țărilor și teritoriilor participante și legate de procesul de stabilizare și de asociere pus în aplicare de către Uniunea EuropeanăPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 207 alineatul (2),având în vedere propunerea Comisiei,după transmiterea propunerii parlamentelor naționale,acționând în conformitate cu procedurile legislative ordinare,întrucât:(1) Regulamentul (CE) nr. 2007/2000 al Consiliului din 18 septembrie 2000[4] a introdus măsuri comerciale excepționale în favoarea țărilor și teritoriilor participante și legate de procesul de stabilizare și de asociere pus în aplicare de către Uniunea Europeană, acesta prevăzând accesul liber și nelimitat pe piața Uniunii pentru aproape toate produsele originare din țările sau teritoriile vamale care beneficiază de procesul de stabilizare și asociere. Având în vedere că Regulamentul (CE) Nr. 2007/2000 al Consiliului a fost modificat în mod substanțial de mai multe ori, acesta a fost codificat prin Regulamentul (CE) Nr. 1215/2009 al Consiliului din 30 noiembrie 2009[5].(2) La 16 iunie 2008, a fost semnat la Luxemburg un Acord de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte. Până la îndeplinirea procedurilor necesare intrării în vigoare a acestuia, a fost semnat și încheiat un Acord interimar privind comerțul și aspectele legate de comerț între Comunitatea Europeană, pe de o parte, și Bosnia și Herțegovina, pe de altă parte. Acest acord interimar a intrat în vigoare la data de 1 iulie 2008[6].(3) Un Acord de stabilizare și asociere între Comunitățile Europene și statele lor membre, pe de o parte, și Republica Serbia, pe de altă parte, a fost semnat în Luxemburg la 29 aprilie 2008. Până la îndeplinirea procedurilor necesare intrării în vigoare a acestuia, a fost semnat și încheiat un Acord interimar privind comerțul și aspectele legate de comerț între Comunitatea Europeană, pe de o parte, și Republica Serbia, pe de altă parte. Acest acord interimar a intrat în vigoare la data de 1 februarie 2010[7].(4) Acordurile de stabilizare și de asociere și acordurile interimare creează un regim comercial contractual între Uniunea Europeană și Bosnia și Herțegovina și între Uniunea Europeană și Serbia. În consecință, este necesară modificarea Regulamentului (CE) nr. 1215/2009 prin scoaterea Bosniei și Herțegovinei și a Serbiei de pe lista țărilor care beneficiază de concesii tarifare, acordate pentru aceleași produse în cadrul regimului contractual și ajustarea volumelor contingentelor tarifare globale pentru unele produse specifice pentru care contingentele tarifare au fost acordate în cadrul regimului contractual. Totuși, Bosnia și Herțegovina și Serbia ar trebui să continue să beneficieze de Regulamentul (CE) nr. 1215/2009 doar în cazul în care regulamentul acordă concesii mai favorabile decât cele prevăzute de regimul contractual. Regulamentul (CE) nr. 1215/2009 al Consiliului expiră la 31 decembrie 2010. Regulamentul (CE) nr. 1215/2009 al Consiliului rămâne principalul instrument care guvernează relațiile comerciale cu Kosovo[8]. Continuarea accesului pe piața Uniunii Europene este crucială pentru redresarea economică a Kosovoului și a întregii regiuni. În același timp, nu va produce efecte negative pentru Uniunea Europeană.(5) Din aceste motive, se impune prelungirea valabilității Regulamentului (CE) nr. 1215/2009 al Consiliului până la până la 31 decembrie 2015.(6) Pentru a garanta respectarea obligațiilor internaționale ale Uniunii, preferințele incluse în prezentul Regulament ar trebui să fie condiționate de continuarea sau reînnoirea renunțării existente la obligațiile OMC obținute de Uniunea Europeană.(7) Pentru a proteja interesul economic al operatorilor, este necesar să se prevadă măsuri tranzitorii pentru produse care, la data intrării în vigoare a prezentului regulament, se află în tranzit sau în depozitare temporară în depozitele vamale.(8) [Pentru a nu perturba activitățile comerciale, este necesar ca prezentul regulament să se aplice începând de la 1 ianuarie 2011, având în vedere că Regulamentul (CE) nr. 1215/2009 al Consiliului expiră la 31 decembrie 2010]ADOPTĂ PREZENTUL REGULAMENT:Articolul 1Regulamentul (CE) nr. 1215/2009 se modifică după cum urmează:(1) Articolul 1 se înlocuiește cu următorul text:„Articolul 1Aranjamente preferențiale1. Sub rezerva dispozițiilor speciale enunțate la articolul 3, produsele originare de pe teritoriul Kosovoului, altele decât cele care figurează la codurile nr. 0102, 0201, 0202, 0301, 0302, 0303, 0304, 0305, 1604, 1701, 1702 și 2204 din Nomenclatura Combinată, pot fi importate în Uniune fără restricții cantitative sau măsuri cu efect echivalent și cu scutire de taxe vamale și de taxe cu efect echivalent.2. Produsele originare din Albania, Bosnia și Herțegovina, Croația, Fosta Republică Iugoslavă a Macedoniei, Muntenegru sau Serbia vor continua să beneficieze de dispozițiile prezentului regulament, în cazurile expres menționate. De asemenea, acestea vor beneficia de orice concesie prevăzută în prezentul regulament care este mai favorabilă decât cea prevăzută în cadrul acordurilor bilaterale dintre Uniunea Europeană și aceste țări.”(2) La articolul 2, alineatul (1) litera (a) se înlocuiește cu următorul text:„(a) respectarea definiției pentru „produse originare”, prevăzută în partea I titlul IV capitolul 2 secțiunea 2 din Regulamentul (CEE) nr. 2454/93;”(3) La articolul 3, alineatul (2) se înlocuiește cu următorul text:„2. Taxele vamale aplicabile importurilor în Uniune de produse din categoria „baby beef“ definite în anexa II și originare din teritoriul vamal al Kosovoului, sunt de 20 % din taxa ad valorem și de 20 % din taxa specifică stabilită în Tariful Vamal Comun, în limitele unui contingent tarifar anual de 475 tone în echivalent de greutate în carcasă.Orice cerere de import în cadrul acestui contingent este însoțită de un certificat de autenticitate eliberat de către autoritățile competente ale teritoriului exportator și care atestă că produsele sunt originare din teritoriul în cauză și corespund definiției date în anexa II la prezentul regulament . Certificatul menționat este întocmit de către Comisie în conformitate cu procedura menționată la articolul 195 alineatul (2) din Regulamentul (CE) nr. 1234/2007 al Consiliului de instituire a unei organizări comune a piețelor agricole și privind dispoziții specifice referitoare la anumite produse agricole (denumit în continuare „Regulamentul unic OCP”)[9].”(4) La articolul 3, se elimină alineatul (3).(5) Articolul 4 se înlocuiește cu următorul text:„Articolul 4Punerea în aplicare a contingentului tarifar pentru produsele din categoria „baby beef”„Normele de aplicare a contingentului tarifar pentru produsele din categoria „baby beef” se stabilesc de către Comisie în conformitate cu procedura prevăzută la articolul 195 alineatul (2) din Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (denumit în continuare „Regulamentul unic OCP”).”(6) La articolul 12, paragraful al doilea se înlocuiește cu următorul text:„Preferințele în cauză se aplică până la 31 decembrie 2015. Preferințele prevăzute în prezentul regulament încetează să se aplice, în întregime sau parțial, în cazul în care aceste preferințe nu sunt permise pe baza unei derogări acordate de Organizația Mondială a Comerțului. O astfel de încetare a efectelor se aplică începând din ziua în care derogarea nu mai este aplicabilă. Cu suficient timp înainte de data respectivă, Comisia publică un aviz în Jurnalul Oficial al Uniunii Europene pentru a informa operatorii și autoritățile competente. În aviz se identifică preferințele prevăzute în prezentul regulament, care nu mai sunt aplicabile și data de la care preferințele nu mai sunt aplicabile.”(7) Anexa I se înlocuiește cu textul care figurează în anexa la prezentul regulament.Articolul 2Mărfurile care, la 1 ianuarie 2011, se află în tranzit sau pe teritoriul Uniunii depozitate temporar în antrepozite vamale sau în zone libere, și pentru care s-a emis, înaintea datei respective, o dovadă de origine din Bosnia și Herțegovina sau Serbia, eliberată conform legii, în conformitate cu dispozițiile titlului IV, capitolul 2, secțiunea 2 din Regulamentul (CEE) nr. 2454/93 al Comisiei[10], continuă să beneficieze de dispozițiile Regulamentului (CE) nr. 1215/2009 până la 1 mai 2011.Articolul 3Prezentul regulament intră în vigoare în a treia zi de la data publicării în Jurnalul Oficial al Uniunii Europene .[Se aplică de la 1 ianuarie 2011].Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreședintele PreședinteleANEXĂANEXĂ IPRIVIND CONTINGENTELE TARIFARE MENTIONATE LA ARTICOLUL 4 ALINEATUL (1)Fără a aduce atingere normelor de interpretare a Nomenclaturii Combinate, se consideră că textul descrierii mărfurilor are doar valoare orientativă - în măsura în care regimul preferențial este determinat - în cadrul acestei anexe, prin aplicarea codurilor NC. În cazurile în care în fața codului NC figurează un „ex”, regimul preferențial este determinat de domeniul de aplicare a codului NC și de cel al denumirii corespunzătoare, luate în considerare împreună.Nr. de ordine | Cod NC | Denumirea mărfurilor | Volumul contingentului pe an1 | Beneficiarii | Nivelul taxei |09.1571 | 0301 91 10 | Păstrăvi (Salmo truta, Oncorhyncus mykiss, Oncorhyncus clarki, Oncorhyncus aguabonita, Oncorhyncus gilae, Oncorhyncus apache și Oncorhyncus chrysogaster): vii; proaspete sau refrigerate; congelate; uscat, sărat sau în saramură; afumat; fileuri și altă carne de pește; făină, pudră și aglomerate sub formă de pelete, proprii alimentației umane | 15 tone | Teritoriul vamal al Kosovo | 0% |0301 91 90 |0302 11 10 |0302 11 20 |0302 11 80 |0303 21 10 |0303 21 20 |0303 21 80 |0304 19 15 |0304 19 17 |ex 0304 19 18 |ex 0304 19 91 |0304 29 15 |0304 29 17 |ex 0304 29 18 |ex 0304 99 21 |ex 0305 10 00 |ex 0305 30 90 |0305 49 45 |ex 0305 59 80 |ex 0305 69 80 |09.1573 | 0301 93 00 | Crapi: vii; proaspete sau refrigerate; congelate; uscat, sărat sau în saramură; afumat; fileuri și altă carne de pește; făină, pudră și aglomerate sub formă de pelete, proprii alimentației umane | 20 tone | Teritoriul vamal al Kosovo | 0% |0302 69 11 |0303 79 11 |ex 0304 19 18 |ex 0304 19 91 |ex 0304 29 18 ex 0304 99 21 ex 0305 10 00 ex 0505 30 90 ex 0305 49 80 ex 0305 59 80 ex 0305 69 80 |09.1575 | ex 0301 99 80 | Dorade de mare (Dentex dentex și Pagellus spp): vii; proaspete sau refrigerate; congelate; uscat, sărate sau în saramură; afumat; fileuri și altă carne de pește; făină, pudră și aglomerate sub formă de pelete, proprii alimentației umane | 45 tone | Teritoriul vamal al Kosovo | 0% |0302 69 61 |0303 79 71 |ex 0304 19 39 |ex 0304 19 99 |ex 0304 29 99 |ex 0304 99 99 |ex 0305 10 00 |ex 0305 30 90 |ex 0305 49 80 |ex 0305 59 80 |ex 0305 69 80 |09.1577 | ex 0301 99 80 | Bibani de mare (Dicentrarchus labrax): vii; proaspete sau refrigerate; congelate; uscați; sărați sau în saramură, afumați; fileuri și altă carne de pește; făină, pudră și aglomerate sub formă de pelete, proprii alimentației umane | 30 tone | Teritoriul vamal al Kosovo | 0% |0302 69 94 |ex 0303 77 00 |ex 0304 19 39 |ex 0304 19 99 |ex 0304 29 99 |ex 0304 99 99 |ex 0305 10 00 |ex 0305 30 90 |ex 0305 49 80 |ex 0305 59 80 |ex 0305 69 80 |09.1515 | ex 2204 21 93 | Vinuri din struguri proaspeți, cu titru alcoolic volumic existent de maximum 15 %, altele decât vinurile spumoase | 50 000hl2 | Albania5, Bosnia și Herțegovina7, Croația3, fosta Republică Iugoslavă a Macedoniei4, Muntenegru6, Serbia8 sau teritoriul vamal al Kosovo | Scutire |ex 2204 21 94 |ex 2204 21 95 |ex 2204 21 96 |ex 2204 21 97 |ex 2204 21 98 |ex 2204 29 93 |ex 2204 29 94 ex 2204 29 95 ex 2204 29 96 ex 2204 29 97 ex 2204 29 98 |1 Un singur volum global pe contingent tarifar accesibil importurilor originare din țările beneficiare.2 Volumul acestui contingent tarifar global este redus dacă este crescut volumul contingentelor tarifare individuale aplicabile unor vinuri originare din Croația și purtând numărul de ordine 09.1588.3 Aplicarea acestui contingent tarifar global vinurilor originare din Republica Croația este supusă epuizării prealabile a ambelor contingente tarifare individuale prevăzute în protocolul adițional privind vinul, încheiat cu Republica Croația. Aceste contingente tarifare individuale sunt deschise sub numerele de ordine 09.1588 și 09.1589.4 Aplicarea acestui contingent tarifar global vinurilor originare din fosta Republică Iugoslavă a Macedoniei este supusă epuizării prealabile a ambelor contingente tarifare individuale prevăzute în protocolul adițional privind vinul, încheiat cu fosta Republică Iugoslavă a Macedoniei. Aceste contingente tarifare individuale sunt deschise sub numerele de ordine 09.1558 și 09.1559.5 Aplicarea acestui contingent tarifar global vinurilor originare din Republica Albania este supusă epuizării prealabile a ambelor contingente tarifare individuale prevăzute în protocolul adițional privind vinul, încheiat cu Republica Albania. Aceste contingente tarifare individuale sunt deschise sub numerele de ordine 09.1512 și 09.1513.6 Aplicarea acestui contingent tarifar global vinurilor originare din Muntenegru este supusă epuizării prealabile a contingentului tarifar individual prevăzut în Protocolul adițional privind vinul, încheiat cu Muntenegru. Acest contingent tarifar individual este deschis sub numărul de ordine 09.1514.7 Aplicarea acestui contingent tarifar global vinurilor originare din Bosnia și Herțegovina este supusă epuizării prealabile a ambelor contingente tarifare individuale prevăzute în Protocolul adițional privind vinul, încheiat cu Bosnia și Herțegovina. Aceste contingente individuale sunt deschise sub numerele de ordine 09.1528 și 09.1529.8 Aplicarea acestui contingent tarifar global vinurilor originare din Serbia este supusă epuizării prealabile a ambelor contingente tarifare individuale prevăzute în Protocolul adițional privind vinul, încheiat cu Serbia. Aceste contingente individuale sunt deschise sub numerele de ordine 09.1526 și 09.1527.FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI1. TITLUL PROPUNERII:Regulament al Parlamentului European și al Consiliului de modificare a Regulamentului (CE) nr. 1215/2009 al Consiliului privind introducerea de măsuri comerciale excepționale în favoarea țărilor și teritoriilor participante și legate de procesul de stabilizare și asociere pus în aplicare de către Uniunea Europeană2. LINII BUGETARE:Capitolul și articolul: 120Suma înscrisă în buget pentru exercițiul financiar respectiv (2010): 14 079 700 000 €3. IMPLICAȚII FINANCIARE( Propunerea nu are implicații financiareX Propunerea nu are implicații financiare asupra cheltuielilor, dar are implicații financiare asupra veniturilor — efectul este următorul:(milioane EUR cu o zecimală)Linie bugetară | Venit[11] | Perioadă de 12 luni, începând cu 01/01/2011 | [Anul n] |Articolul 120 | Implicații asupra resurselor proprii | 0.3 |Situația după acțiune |[n+1] | [n+2] | [n+3] | [n+4] | [n+5] |Articolul … |Articolul … |4. MĂSURI ANTIFRAUDĂÎn cazul unei fraude sau a lipsei de cooperare administrativă pentru verificarea probei de origine sau în cazul unei nerespectări a condițiilor prevăzute pentru dreptul la un aranjament preferențial, Comisia poate lua măsurile necesare pentru a suspenda, în întregime sau parțial, aranjamentele prevăzute în Regulamentul (CE) nr. 1215/2009 al Consiliului.5. ALTE OBSERVAȚIICalcularea impactului financiar se bazează pe tarifele comerciale ponderate aplicabile națiunii cele mai favorizate la nivelul HS2. Calculul a fost făcut pe baza cifrelor din 2008.Impactul asupra resurselor proprii este exprimat ca sumă netă (și anume, calculat prin scăderea costurilor de colectare reprezentând 25% din suma brută).În ceea ce privește tratamentul preferențial pentru fructe și legume, calculul s-a bazat pe eliminarea totală a tarifului. Totuși, pierderea reală nu reprezintă decât o fracțiune din sumele indicate, deoarece tratamentul preferențial se referă doar la un element anume din valoarea totală a valorii aplicabile națiunii cele mai favorizate.Tabelul 2: Principalele importuri ale UE din Kosovo, în funcție de regimul la import și de „pierderea” estimată din veniturile tarifare ale UE, 2008 (milioane EUR și procentaje)HS2 | Importuri UE* | Importuri preferențiale | Națiunea cea mai favorizată – 0 importuri | Tariful aplicabil națiunii cele mai favorizate** | „Pierderi tarifare” |milioane EUR | milioane EUR | milioane EUR | % | milioane EUR |Subtotal | 64,2 | 8,7 | 54,8 | n.a. | 0,4 |Alte importuri HS2 | 13,9 | 0,4 | 13,3 | n.a. | n.a. |TOATE PRODUSELE | 78,1 | 9,2 | 68,1 | n.a. | n.a. |Surse: COMEXT și TRAINS. Notă: * Minus importurile în regim „necunoscut” ** ponderat în funcție de schimburile comerciale[1] JO L 240, 23.9.2000, p. 1.[2] JO L 328, 15.12.2009, p. 1.[3] După cum a fost definit prin Rezoluția nr. 1244/99 a Consiliului de Securitate al Organizației Națiunilor Unite.[4] JO L 240, 23.9.2000, p. 1.[5] JO L 328, 15.12.2009, p. 1.[6] JO L 233, 30.8.2008, p. 6.[7] JO L 28, 30.1.2010, p. 2.[8] După cum a fost definit prin Rezoluția nr. 1244/99 a Consiliului de Securitate al Organizației Națiunilor Unite.[9] JO L 299, 16.11.2007, p. 1.[10] JO L 253, 11.10.1993, p. 1.[11] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25 % reprezentând cheltuieli de taxare.


				|

		52015PC0041

			Propunere de REGULAMENT AL CONSILIULUI de modificare a Regulamentului (UE) 2015/104 în ceea ce privește anumite posibilități de pescuit pentru bibanul-de-mare /* COM/2015/041 final - 2015/0025 (NLE) */

			   	EXPUNERE DE MOTIVE
1.           CONTEXTUL PROPUNERII
Regulamentul (UE) 2015/104 al Consiliului a
stabilit, pentru anul 2015, posibilitățile de pescuit pentru anumite
stocuri de pește și grupuri de stocuri de pește, aplicabile în
apele Uniunii și, pentru navele din Uniune, în anumite ape din afara
Uniunii. Aceste posibilități de pescuit sunt de obicei modificate de
mai multe ori pe parcursul perioadei în care sunt în vigoare.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Nu se aplică.
3.           ELEMENTELE JURIDICE ALE
PROPUNERII
Modificările propuse vizează
modificarea Regulamentului (UE) 2015/104 așa cum este descris mai jos.
În propunerea sa de Regulament (UE) 2015/104
[COM (2014) 670], Comisia a inclus măsuri pentru protejarea stocului de
biban-de-mare (Dicentrarchus labrax) din
Atlanticul de Nord‑Est. În iunie 2014, Consiliul Internațional
pentru Explorarea Apelor Maritime (ICES) a publicat un aviz științific
cu privire la acest stoc care se află în declin rapid din 2012 încoace. În
plus, Comitetul științific, tehnic și economic pentru pescuit
(CSTEP) consideră că, în general, măsurile naționale în
vigoare pentru protecția bibanului-de-mare s-au dovedit ineficiente.
Bibanul-de-mare este o specie cu maturizare târzie și creștere
lentă. Mortalitatea prin pescuit a acestui stoc este în prezent de patru
ori mai mare decât nivelul care ar asigura producția maximă
durabilă (MSY).
Propunerea Comisiei include limitarea
capturilor efectuate de pescarii amatori (o limită zilnică pe
persoană) și un set de măsuri care vizează pescuitul
comercial al acestei specii. Aceste măsuri nu au fost reținute de
Consiliu și, prin urmare, nu se regăsesc în Regulamentul (UE) 2015/104
al Consiliului.
În prezent, Comisia este pe cale să
adopte măsuri de urgență pentru reducerea mortalității
prin pescuit a bibanului-de-mare din Atlanticul de Nord-Est, în temeiul
articolului 12 din Regulamentul (UE) nr. 1380/2013 al Parlamentului European și
al Consiliului privind politica comună în domeniul pescuitului
(„regulamentul de bază privind PCP”). Aceste măsuri vizează
pescuitul comercial de biban-de-mare. Având în vedere contribuția
pescuitului de agrement la mortalitatea prin pescuit a acestei specii, este
necesar să se introducă o limită de captură pentru pescarii
amatori în Regulamentul privind posibilitățile de pescuit pentru
2015.
2015/0025 (NLE)
Propunere de
REGULAMENT AL CONSILIULUI
de modificare a Regulamentului (UE) 2015/104
în ceea ce privește anumite posibilități de pescuit pentru
bibanul-de-mare
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 43 alineatul (3),
având în vedere propunerea Comisiei Europene,
întrucât:
(1)       Regulamentul (UE) 2015/104 al
Consiliului[1]
nu conține posibilități de pescuit pentru stocul de
biban-de-mare (Dicentrarchus labrax) din
Atlanticul de Nord-Est.
(2)       În iunie 2014, Consiliul
Internațional pentru Explorarea Apelor Maritime (ICES) a publicat un aviz științific
privind stocul de biban-de-mare din Atlanticul de Nord-Est și a confirmat
că acest stoc a cunoscut un declin rapid începând cu 2012. În plus,
Comitetul științific, tehnic și economic pentru pescuit (CSTEP)
a evaluat nivelul de protecție asigurat de măsurile naționale în
vigoare pentru bibanul-de-mare și a ajuns la concluzia că acestea
sunt, în general, ineficiente. Bibanul-de-mare este o specie cu maturizare
târzie și creștere lentă. Mortalitatea prin pescuit a
bibanului-de-mare din Atlanticul de Nord-Est este în prezent de patru ori mai
mare decât nivelul care ar asigura producția maximă durabilă
(MSY).
(3)       Comisia a adoptat măsuri
urgente în temeiul articolului 12 din Regulamentul (UE) nr. 1380/2013 al
Parlamentului European și al Consiliului[2]
pentru a reduce mortalitatea cauzată de anumite activități de
pescuit comercial de biban-de-mare.
(4)       Pescuitul de agrement
contribuie la rândul său în mod semnificativ la mortalitatea prin pescuit
a acestui stoc. Prin urmare, este oportun să se stabilească
posibilități de pescuit sub forma unei limite zilnice a numărul
de pești pe care îi poate păstra un pescar amator. Pescuitul de
agrement poate avea diverse forme, cum ar fi pescuitul de pe o navă de
agrement sau pescuitul de la mal.
(5)       Având în vedere că o
astfel de limită zilnică vine în completarea măsurilor urgente
pe care Comisia le-a adoptat pentru anumite activități de pescuit
comercial, prezentul regulament ar trebui să intre în vigoare în termen de
șapte zile de la data publicării.
(6)       Prin urmare, Regulamentul
(UE) 2015/104 al Consiliului ar trebui modificat în consecință,
ADOPTĂ PREZENTUL REGULAMENT:
Articolul 1

Regulamentul (UE) 2015/104 se modifică
după cum urmează:
(1)
Articolul 2 se înlocuiește cu următorul
text:
„Articolul
2
Domeniul
de aplicare
1. Prezentul regulament se aplică
următoarelor nave:
(a)        nave din Uniune;
(b)        nave ale țărilor terțe
aflate în apele Uniunii.
2. În sensul articolului 11a, prezentul
regulament se aplică și pescuitului de agrement.”
(2)
La articolul 3, se introduce litera (m), cu
următorul text:
„(m) «pescuit de agrement» înseamnă
activități de pescuit necomercial care exploatează resursele
acvatice marine vii, printre altele, în scop recreativ, turistic sau sportiv.”
(3)
Se introduce următorul articol 11a:
„Articolul
11a
Pescuitul
de agrement de biban-de-mare în Atlanticul de Nord-Est
În cadrul pescuitului de agrement în
diviziunile ICES IVb, IVc, VIIa, VIId, VIIe, VIIf, VIIg, VIIh, VIIj și
VIIk, pot fi păstrate maximum trei specimene de biban-de-mare pe
persoană pe zi.”
(4)
Anexa I la Regulamentul (UE) 2015/104 se
modifică în conformitate cu anexa la prezentul regulament.
Articolul 2
Prezentul regulament intră în vigoare în
a șaptea zi de la data publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               REGULAMENTUL (UE) 2015/104 AL CONSILIULUI din 19
ianuarie 2015 de stabilire, pentru anul 2015, a posibilităților de
pescuit pentru anumite stocuri de pește și grupuri de stocuri de pește,
aplicabile în apele Uniunii și, pentru navele din Uniune, în anumite ape
din afara Uniunii, de modificare a Regulamentului (UE) nr. 43/2014 și de
abrogare a Regulamentului (UE) nr. 779/2014.
[2]               REGULAMENTUL (UE) NR. 1380/2013 AL PARLAMENTULUI
EUROPEAN ȘI AL CONSILIULUI din 11 decembrie 2013 privind politica
comună în domeniul pescuitului, de modificare a Regulamentelor (CE) nr.
1954/2003 și (CE) nr. 1224/2009 ale Consiliului și de abrogare a
Regulamentelor (CE) nr. 2371/2002 și (CE) nr. 639/2004 ale Consiliului și
a Deciziei 2004/585/CE a Consiliului.
ANEXĂ
la propunerea de Regulament al Consiliului
de modificare a Regulamentului (UE)
2015/104 în ceea ce privește anumite posibilități de pescuit
Anexa I la Regulamentul (UE) 2015/104 se
modifică după cum urmează:
1. În primul tabel (tabel de corespondență
a denumirilor latine și a denumirilor comune), după rubrica pentru Deania
calcea se inserează următoarea rubrică:
 „Dicentrarchus labrax || BSS || Biban-de-mare”
2. În al doilea tabel (tabel de corespondență
a denumirilor comune și a denumirilor latine), după rubrica pentru
Leucoraja circularis se inserează următoarea rubrică:
 Biban-de-mare || BSS || Dicentrarchus labrax”


title: Propunere de REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (CE) nr. 1080/2006 privind Fondul European de Dezvoltare Regională cu privire la eligibilitatea intervențiilor în domeniul locuințelor în favoarea comunităților marginalizate

text:
Anunţ juridic important

|

52009PC0382

	[pic] | COMISIA COMUNITĂŢILOR EUROPENE |Bruxelles, 17.7.2009COM(2009) 382 final2009/0105 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 1080/2006 privind Fondul European de Dezvoltare Regională cu privire la eligibilitatea intervențiilor în domeniul locuințelor în favoarea comunităților marginalizateEXPUNERE DE MOTIVE1. CONTEXTUL PROPUNERII |110 | Motivele și obiectivele propunerii Propunerea vizează autorizarea acordării de asistență financiară din partea FEDER pentru intervenții în domeniul locuințelor în favoarea comunităților marginalizate care trăiesc în statele membre care au aderat la Uniunea Europeană la 1 mai 2004 sau ulterior acestei date. În noile state membre, marea majoritate a acestor comunități trăiește în zonele rurale și în adăposturi (în zone rurale, precum și în zone urbane) și nu poate beneficia de asistență din partea FEDER. De fapt, articolul 7 alineatul (2) din regulamentul FEDER[1] prevede eligibilitatea cheltuielilor legate de locuințe în noile state membre. Totuși, experiența până în prezent arată că respectivele condiții de eligibilitate nu răspund pe deplin nevoilor de pe teren. În mod efectiv, conform dispozițiilor actuale ale FEDER, intervențiile în domeniul locuințelor se pot realiza în contextul operațiunilor de dezvoltare urbană și sub forma renovării locuințelor existente. Prin urmare, nu poate fi eligibil în cadrul FEDER sprijinul pentru intervențiile în domeniul locuințelor în zonele rurale sau pentru înlocuirea „locuințelor” de o calitate foarte precară din zonele urbane sau rurale. Există o preocupare și un angajament tot mai accentuate ale UE de combatere a excluderii sociale, inclusiv în ceea ce privește situația specială a rromilor. Parlamentul European[2] și Consiliul[3] au cerut Comisiei, în repetate rânduri, să acționeze în favoarea promovării incluziunii acestor comunități care se confruntă cu sărăcia extremă și cu marginalizarea. Comisia s-a angajat să înainteze – în cadrul fondurilor structurale – propuneri de măsuri de îmbunătățire a condițiilor de viață din aceste comunități. Prezenta propunere de modificare a regulamentului FEDER transpune acest angajament. În plus, în scopul simplificării, prezenta propunere include modificări de redactare minore ale actualului articol 7 alineatul (2) din regulamentul FEDER, referitoare la cadrul în care se realizează o intervenție în domeniul locuințelor în zonele urbane, însă, fără modificarea normelor de eligibilitate existente în favoarea UE-12. În special: i) articolul 7 alineatul (2) din regulamentul FEDER conferă Comisiei competențe de executare în ceea ce privește definirea criteriilor de selectare a zonelor și de stabilire a listei intervențiilor eligibile în domeniul locuințelor. Comisia și-a exercitat competențele în articolul 47 din Regulamentul (CE) nr. 1828/2006. Cu toate acestea, ținând cont de diversitatea considerabilă a situației de pe teren în ceea ce privește locuințele, criteriile stabilite de Comisie s-au dovedit a fi neadecvate. Prin urmare, ele sunt în prezent simplificate. Pentru a adopta simplificarea articolului 47 din Regulamentul (CE) nr. 1828/2006, care în prezent este în desfășurare, se propune să se prevadă caracterul opțional și neobligatoriu al competențelor de executare conferite Comisiei. ii) din motive de claritate, ar trebui să se includă în propunerea de regulament tipurile eligibile de intervenții în domeniul imobilelor existente (renovarea părților comune ale imobilelor rezidențiale, renovarea și schimbarea utilizării imobilelor publice pentru a le transforma în „locuințe sociale”). iii) în ultimul rând, trebuie îmbunătățit textul actual al articolului 7 alineatul (2) din regulamentul FEDER, cheltuielile sunt programate „în cadrul unei operațiuni integrate de dezvoltare urbană sau al unei axe prioritare pentru zonele afectate sau amenințate de o deteriorare fizică și de excluderea socială”. Prin urmare, se propune înlocuirea termenilor „operațiune” și „axă prioritară” cu termenul „abordare integrată” care asigură că o intervenție în domeniul locuințelor face parte dintr-o intervenție mai amplă, care cuprinde aspecte legate de locuințe, precum servicii sociale, spații publice, cultură, educație, infrastructură pentru transporturi, activități economice ale zonei respective etc., indiferent de sursa de finanțare. |lt | Contextul general Accesul la locuințe și la condiții acceptabile de locuit pentru toți cetățenii și, în special, pentru cei mai vulnerabili reprezintă o cerință de bază a societății noastre. Condițiile de viață ale comunităților care se confruntă cu sărăcia extremă și cu marginalizarea sunt, în marea majoritate a cazurilor, deplorabile. Nivelul ridicat al șomajului, nivelul educațional scăzut, lipsa competențelor, lipsa serviciilor medicale, criminalitatea, segregarea spațială, excluderea socială, rasismul și evacuările alcătuiesc o imagine sumbră care contrastează cu valorile fundamentale ale Uniunii Europene. Sprijinul financiar din partea fondurilor structurale poate contribui semnificativ la eforturile depuse de autoritățile naționale pentru a pune capăt acestei situații inacceptabile. Prin urmare, se vor acorda alocații, în egală măsură, pentru intervenții în domeniul locuințelor în favoarea acestor comunități care, în prezent, nu sunt eligibile în cadrul FEDER, și anume pentru: i) intervenții în domeniul locuințelor, nelimitate la zonele urbane și ii) intervenții în domeniul locuințelor pentru înlocuirea locuințelor de o calitate extrem de precară, indiferent de zonă („urbană” sau „rurală”). În scopul de a evita discriminările nejustificate, principiul director al intervențiilor propuse ar trebui să fie al doilea principiu de bază privind incluziunea rromilor, conform căruia intervențiile care vizează rromii ca grup țintă nu ar trebui să excludă alte persoane care se află în circumstanțe socioeconomice similare[4]. În plus, intervențiile în domeniul locuințelor în favoarea comunităților marginalizate, care se caracterizează prin sărăcie extremă, reprezintă doar o parte dintr-un subiect complex. În consecință, intervențiile ar trebui luate în considerare în cadrul unei abordări integrate pluridimensionale, care urmează să fie stabilită la nivel național, cu ajutorul unor parteneriate puternice și prin includerea aspectelor legate de educație, afaceri sociale, integrare, cultură, sănătate, ocuparea forței de muncă, securitate etc. Din acest motiv, obiectivul propunerii de modificare a regulamentului FEDER actual este să asigure, în cadrul unei abordări integrate, condiții acceptabile de locuit. În acest context, rolul autorităților publice, la toate nivelurile de implementare, este deosebit de important. |Dispoziții în vigoare în domeniul propunerii Cu excepția intervențiilor în materie de eficiență energetică și de surse regenerabile de energie, care sunt accesibile tuturor statelor membre, intervențiile sprijinite prin FEDER în sectorul locuințelor sunt rezervate exclusiv statelor membre care au aderat la Uniunea Europeană la 1 mai 2004 sau ulterior acestei date, în condițiile prevăzute la articolul 7 alineatul (2) din Regulamentul nr. 1080/2006 și la articolul 47 din Regulamentul nr. 1828/2006 al Comisiei. După cum s-a prezentat anterior, aceste condiții nu sunt suficiente pentru a aborda problema specifică privind locuințele cu care se confruntă comunitățile marginalizate. De asemenea, trebuie menționat că FEADR intervine deja în sectorul de locuințe din zonele rurale, în temeiul Regulamentului (CE) nr. 1698/2005 [și anume, axa 3 „Calitatea vieții în mediul rural și diversificarea economiei rurale” – articolul 52 litera (b) punctul (ii) „renovarea și dezvoltarea satelor”]. Intervențiile în domeniul locuințelor în favoarea comunităților marginalizate din zonele rurale, sprijinite atât prin FEADR, cât și prin FEDER și implementate în cadrul unor abordări integrate, la care FSE își poate aduce, deopotrivă, contribuția, vor crește semnificativ sprijinul financiar disponibil. Definirea, în cadrul unei abordări integrate, a complementarității dintre fonduri într-un mod care să optimizeze efectul lor sinergetic, ține de competența statelor membre. |140 | Coerența cu celelalte politici și obiective ale Uniunii Propunerea este pe deplin coerentă cu obiectivele politice ale UE în domeniile nediscriminării, egalității de șanse, coeziunii economice și sociale, dezvoltării regionale și coeziunii teritoriale. |2. CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |211 | Metode de consultare, principalele sectoare vizate și profilul general al respondenților În mai multe rânduri, autoritățile naționale, precum și reprezentanți ai comunităților marginalizate și membri ai Parlamentului European au fost consultați informal cu privire la posibilitățile oferite comunităților marginalizate prin articolul 7 alineatul (2) din regulamentul FEDER, cu privire la obstacole și la diversele opțiuni de contracarare a acestora. |212 | Sinteza răspunsurilor și modul în care acestea au fost luate în considerare Concluzia tuturor acestor consultări a fost acela că soluțiile bazate pe interpretarea Regulamentului (CE) nr. 1080/2006 nu erau suficiente. |Obținerea și utilizarea expertizei |229 | Nu a fost necesar să se recurgă la expertiză externă. |230 | Evaluarea impactului Prezenta propunere autorizează acordarea sprijinului financiar din partea FEDER pentru intervenții în domeniul locuințelor, în cazurile în care condițiile de viață ale comunităților marginalizate sunt extrem de precare și nivelul de excludere socială este ridicat. Acest lucru nu ar fi posibil fără modificarea cadrului de reglementare existent. |3. ELEMENTELE juridice ale propunerii |305 | Sinteza acțiunii propuselor Propunerea de modificare a articolului 7 alineatul (2) din Regulamentul (CE) nr. 1080/2006 privind Fondul European de Dezvoltare Regională vizează autorizarea și facilitarea intervențiilor în domeniul locuințelor în favoarea comunităților marginalizate din noile state membre, în cazul în care nu se pot aplica dispozițiile actuale. Ținând cont de complexitatea intervenției, este important ca autoritățile naționale să acționeze în cadrul unei abordări integrate. În plus, în scopul simplificării, se propune efectuarea de modificări de redactare minore ale dispozițiilor existente. |310 | Temei juridic Articolul 7 alineatul (2) din Regulamentul (CE) nr. 1080/2006 al Parlamentului European și al Consiliului privind Fondul European de Dezvoltare Regională definește condițiile de eligibilitate aplicabile sectorului locuințelor din noile state membre. |329 | Principiul subsidiarității Propunerea este conformă cu principiul subsidiarității în măsura în care extinde posibilitățile pentru noile state membre de a asigura sprijin pentru intervențiile din domeniul locuințelor în favoarea comunităților marginalizate, în modul pe care ele îl consideră cel mai adecvat, menținând în același timp abordarea integrată drept condiție minimă pentru intervenții. Acest lucru va permite intervenția într-un mod care să respecte caracteristicile specifice ale fiecărei comunități, folosindu-se însă, la bază, o metodă comună. |Principiul proporționalității |331 | Propunerea este conformă cu principiul proporționalității întrucât se limitează numai la autorizarea sprijinului prin FEDER în sectorul locuințelor în favoarea comunităților marginalizate și în cazurile în care nu se pot aplica dispozițiile actuale. Intervenția se limitează la acele state membre în care, în prezent, se manifestă această problemă. |332 |Alegerea instrumentelor |341 | Instrumentul propus: regulament. |342 | Comisia a analizat deja posibilitățile oferite de legislația actuală. Chiar dacă se recurge la interpretarea cea mai flexibilă, normele actuale care stabilesc o eligibilitate limitată nu permit intervenții în domeniul locuințelor în afara zonelor urbane sau înlocuirea adăposturilor existente cu locuințe în favoarea comunităților marginalizate care trăiesc în noile state membre. |4. IMPLICAțII BUGETARE |409 | Propunerea nu are implicații asupra bugetului comunitar. |Propunere de2009/0105 (COD)REGULAMENT (CE) NR. …/2009 AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 1080/2006 privind Fondul European de Dezvoltare Regională cu privire la eligibilitatea intervențiilor în domeniul locuințelor în favoarea comunităților marginalizatePARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 162,având în vedere propunerea Comisiei[5],având în vedere avizul Comitetului Economic și Social European[6],având în vedere avizul Comitetului Regiunilor[7],hotărând în conformitate cu procedura prevăzută la articolul 251 din tratat,întrucât:(1) În vederea creșterii coeziunii economice și sociale a Comunității, este necesară sprijinirea intervențiilor limitate pentru renovarea imobilelor existente destinate locuirii în statele membre care au aderat la Uniunea Europeană la 1 mai 2004 sau ulterior acestei date. Aceste intervenții se pot realiza în condițiile prezentate la articolul 7 alineatul (2) din Regulamentul (CE) nr. 1080/2006 al Parlamentului European și al Consiliului din 5 iulie 2006 privind Fondul European de Dezvoltare Regională și de abrogare a Regulamentului (CE) nr. 1783/1999[8].(2) Cheltuielile urmează să fie programate în cadrul unei operațiuni integrate de dezvoltare urbană sau al unei axe prioritare pentru zonele afectate sau amenințate de deteriorare fizică și de excludere socială. Din motive de claritate, ar trebui simplificate condițiile în care se pot realiza intervențiile în domeniul locuințelor în zonele urbane. Prin urmare, cheltuielile privind intervențiile în domeniul locuințelor ar trebui programate ținându-se cont de diferiți parametri, indiferent de sursa de finanțare. De asemenea, ar trebui precizat că sunt eligibile exclusiv cheltuielile privind intervențiile asupra imobilelor existente.(3) În statele membre în cazul cărora se aplică articolul 7 alineatul (2) din Regulamentul (CE) nr 1080/2006, un număr ridicat de comunități marginalizate trăiesc, deopotrivă, în afara zonelor urbane. Prin urmare, este necesară extinderea eligibilității cheltuielilor privind intervențiile în domeniul locuințelor în favoarea acestor comunități care trăiesc în zone rurale.(4) Indiferent dacă aceste comunități sunt situate în zone urbane sau rurale, din cauza condițiilor lor de locuit de o calitate extrem de precară, ar trebui să fie, de asemenea, eligibile cheltuielile privind înlocuirea locuințelor existente cu altele nou construite.(5) În conformitate cu principiul nr. 2 din Principiile de bază comune privind incluziunea rromilor, reluate în Concluziile Consiliului privind incluziunea rromilor din 8 iunie 2009, intervențiile în domeniul locuințelor care vizează un grup specific nu ar trebui să excludă alte persoane care se află în circumstanțe socioeconomice similare.(6) În conformitate cu principiul nr. 1 din Principiile de bază comune, în vederea limitării riscurilor de segregare, intervențiile în domeniul locuințelor în favoarea comunităților marginalizate ar trebui să se realizeze în cadrul unei abordări integrate care include acțiuni, cu precădere în domeniile: educației, sănătății, afacerilor sociale, ocupării forței de muncă și securității.(7) În cadrul de reglementare actual, criteriile pentru selectarea zonelor pentru intervenții în domeniul locuințelor fac obiectul unui proces de simplificare. Având în vedere diversitatea situațiilor legate de locuințe din statele membre, aceste criterii ar trebui definite în mod descentralizat. Prin urmare, Comisiei nu ar trebui să-i revină obligația de a adopta astfel de criterii.(8) Prin urmare, Regulamentul (CE) nr. 1080/2006 ar trebui modificat în consecință,ADOPTĂ PREZENTUL REGULAMENT:Articolul 1Articolul 7 alineatul (2) din Regulamentul (CE) nr. 1080/2006 se înlocuiește cu următorul text:„2. Cheltuielile privind locuințele, cu excepția acelora pentru eficiența energetică și pentru utilizarea surselor regenerabile de energie, astfel cum sunt prezentate la alineatul (1a), sunt eligibile numai pentru statele membre care au aderat la Uniunea Europeană la 1 mai 2004 sau ulterior acestei date, în cazul în care se îndeplinesc următoarele condiții:(a) cheltuielile se programează într-unul din următoarele cadre:(i) cadrul unei abordări integrate de dezvoltare urbană pentru zonele afectate sau amenințate de deteriorare fizică și de excludere socială;(ii) cadrul unei abordări integrate pentru comunitățile marginalizate.(b) alocația aferentă cheltuielilor privind locuințele se ridică fie la cel mult 3 % din contribuția FEDER la programele operaționale în cauză, fie la 2 % din contribuția totală FEDER.În sensul primului paragraf litera (a) punctul (i), cheltuielile se limitează la una dintre următoarele intervenții:- renovarea părților comune ale locuințelor multifamiliale existente,- renovarea și schimbarea utilizării imobilelor existente aparținând autorităților publice sau operatorilor fără scop lucrativ pentru utilizarea ca locuințe destinate familiilor cu venit redus sau persoanelor cu nevoi speciale.În sensul primului paragraf litera (a) punctul (ii), intervențiile pot include înlocuirea locuințelor existente cu locuințe nou construite.Comisia poate adopta lista criteriilor necesare pentru stabilirea zonelor prevăzute la primul paragraf litera (a) punctul (i) și lista intervențiilor eligibile în conformitate cu procedura menționată la articolul 103 alineatul (3) din Regulamentul (CE) nr. 1083/2006.”Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreședintele Președintele[…] […] [1] Regulamentul (CE) nr. 1080/2006 al Parlamentului European și al Consiliului din 5 iulie 2006, astfel cum a fost modificat prin Regulamentul (CE) nr. 397/2009, JO L 210, 31.7.2006, p.1.[2] Rezoluția Parlamentului European din 11 martie 2009 referitoare la situația socială a rromilor și la îmbunătățirea accesului lor pe piața muncii din UE (2008/2137INI)[3] Concluziile Consiliului privind incluziunea rromilor, Luxemburg, 8 iunie 2009.[4] „Vizarea explicită dar nu exclusivă a rromilor este esențială pentru inițiativele privind politica de incluziune. Acest lucru implică vizarea rromilor ca grup țintă, dar nu și excluderea altor persoane care se află în circumstanțe socioeconomice similare (…) ”. Principii de bază comune privind incluziunea rromilor, astfel cum au fost discutate în cadrul primei reuniuni a Platformei europene integrate pentru incluziunea rromilor, aprilie 2009, anexate Concluziilor Consiliului privind incluziunea rromilor, Luxemburg, 8 iunie 2009.[5] JO C […], […], p. […].[6] JO C […], […], p. […].[7] JO C […], […], p. […].[8] JO L 210, 31.7.2006, p. 1.


				|

		52011PC0599

			Propunere de REGULAMENT AL PARLAMENTULUI EUROPEAN ŞI AL CONSILIULUI de aplicare a clauzei de salvgardare bilaterale și a mecanismului de stabilizare pentru banane, prevăzute în Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte /* COM/2011/0599 final - 2011/0263 (COD) */

			   	EXPUNERE DE MOTIVE
1.           CONTEXTUL PROPUNERII
Motivele și obiectivele propunerii
Prezenta propunere vizează includerea în
legislația Uniunii Europene a clauzei de salvgardare și a mecanismului de
stabilizare prevăzute în Acordul de asociere cu America Centrală.
Contextul general
La 23 aprilie 2007, Consiliul a autorizat
Comisia să înceapă negocieri cu anumite țări ale Americii Centrale, negocieri
care au avut drept rezultat încheierea unui acord de asociere cu America
Centrală. Acordul a fost parafat la 22 martie 2011.
Acordul cuprinde o clauză de salvgardare
bilaterală, care prevede posibilitatea de a reinstitui nivelul taxelor vamale
aplicabile națiunii celei mai favorizate (NCMF) atunci când, în urma
liberalizării comerțului, au loc importuri în cantități atât de ridicate și în
astfel de condiții încât cauzează (sau amenință să cauzeze) un prejudiciu grav
industriei din Uniune care produce produse similare sau direct concurente.
Acordul prevede, de asemenea, un mecanism de
stabilizare pentru banane în conformitate cu care, până la 1 ianuarie 2020,
taxele vamale preferențiale pot fi suspendate când se atinge un anumit volum
anual de importuri.
Pentru a se asigura că aceste măsuri sunt
operaționale, clauza de salvgardare și mecanismul de stabilizare ar trebui
incluse în legislația Uniunii Europene și ar trebui precizate aspectele
procedurale ale aplicării acestora, precum și drepturile părților interesate.
2.           REZULTATELE CONSULTĂRILOR CU PĂRȚILE
INTERESATE ȘI EVALUĂRILE IMPACTULUI
Prezenta propunere de regulament de punere în
aplicare rezultă direct din textul acordului negociat cu America Centrală. În
consecință, nu este necesar să fie consultate separat părțile interesate și
nici să se realizeze o evaluare a impactului. Documentul se bazează în mare
măsură pe regulamentele de punere în aplicare existente.
3.           ELEMENTELE JURIDICE ALE PROPUNERII
Rezumatul acțiunii propuse
Propunerea de regulament al Parlamentului
European și al Consiliului anexată constituie instrumentul juridic pentru
aplicarea clauzei de salvgardare și a mecanismului de stabilizare prevăzute în
Acordul de asociere între UE și America Centrală.
Temeiul juridic
Articolul 207 alineatul (2) din Tratatul
privind funcționarea Uniunii Europene.
2011/0263 (COD)
Propunere de
REGULAMENT AL PARLAMENTULUI EUROPEAN ŞI
AL CONSILIULUI
de aplicare a clauzei de salvgardare
bilaterale și a mecanismului de stabilizare pentru banane, prevăzute în Acordul
de instituire a unei asocieri între Uniunea Europeană și statele membre ale
acesteia, pe de o parte, și America Centrală, pe de altă parte
PARLAMENTUL
EUROPEAN ȘI CONSILIUL UNIUNII EUROPENE,
având în vedere
Tratatul privind funcționarea Uniunii Europene, în special articolul 207
alineatul (2),
având în vedere
propunerea Comisiei Europene,
după transmiterea
proiectului de act legislativ către parlamentele naționale,
hotărând în
conformitate cu procedura legislativă ordinară[1],
întrucât:
(1)
La 23 aprilie 2007, Consiliul a autorizat Comisia
să înceapă negocieri cu anumite țări din America Centrală (denumită în
continuare „America Centrală”) pentru încheierea un acord de instituire a unei
asocieri între Uniunea Europeană și statele sale membre, pe de o parte, și
America Centrală, pe de altă parte (denumit în continuare „acordul”), în numele
Uniunii și al statelor membre ale acesteia.
(2)
Aceste negocieri au fost încheiate și acordul a
fost parafat la 22 martie 2011 și, în conformitate cu Decizia nr. …/2011/UE a
Consiliului din …[2], acordul a fost semnat în
numele Uniunii Europene la …, sub rezerva încheierii sale la o dată ulterioară.
La (…), acordul a obținut aprobarea Parlamentului European. Ulterior, Consiliul
a adoptat Decizia nr. …/2011 a Consiliului din …[3] privind
încheierea acordului.
(3)
Este necesar să se stabilească modalitățile de
aplicare a anumitor dispoziții ale acordului care se referă la clauza
bilaterală de salvgardare și de aplicare a mecanismului de stabilizare pentru
banane, care au fost convenite cu America Centrală.
(4)
Ar trebui definiți termenii „prejudiciu grav”,
„amenințare de prejudiciu grav” și „perioadă de tranziție” menționați la
articolele 104 și 105 din acord.
(5)
Măsurile de salvgardare pot fi luate în considerare
numai dacă produsul în cauză este importat în Uniune în cantități atât de
ridicate, în termeni absoluți sau raportați la producția Uniunii, și în astfel
de condiții încât cauzează sau amenință să cauzeze un prejudiciu grav
producătorilor de produse similare sau direct concurente din Uniune, astfel cum
se prevede la articolul 104 din acord.
(6)
Măsurile de salvgardare ar trebui să adopte una
dintre formele menționate la articolul 104 alineatul (2) din acord.
(7)
Sarcina desfășurării anchetelor și, după caz, a
impunerii unor măsuri de salvgardare ar trebui îndeplinită în modul cel mai
transparent cu putință.
(8)
Ar trebui să existe dispoziții detaliate privind
inițierea procedurilor. Comisia ar trebui să primească din partea statelor
membre informații care să cuprindă dovezi disponibile referitoare la orice
tendințe ale importurilor care ar putea face necesară aplicarea măsurilor de
salvgardare.
(9)
Dacă există suficiente dovezi prima facie
pentru a justifica inițierea unei proceduri, Comisia ar trebui să publice un
aviz în Jurnalul Oficial al Uniunii Europene, astfel cum se prevede la
articolul 111 alineatul (3) din acord.
(10)
Ar trebui să existe dispoziții detaliate privind
inițierea anchetelor, privind inspecțiile și accesul părților interesate la
informațiile culese, privind audierea părților implicate, precum și
posibilitatea ca acestea să prezinte observații, astfel cum se prevede la
articolul 111 alineatul (3) din acord.
(11)
Comisia ar trebui să informeze în scris America
Centrală cu privire la deschiderea anchetelor și Comitetul de asociere cu
privire la rezultatele anchetelor, astfel cum se prevede la articolul 116 din
acord.
(12)
De asemenea, în conformitate cu articolul 112 din
acord, este necesar să se stabilească termene pentru deschiderea anchetelor și
pentru determinarea oportunității eventualelor măsuri, cu scopul de a asigura
desfășurarea cu rapiditate a acestui proces, în vederea creșterii certitudinii
juridice a operatorilor economici în cauză.
(13)
Aplicarea oricărei măsuri de salvgardare ar trebui
să fie precedată de o anchetă, sub rezerva dreptului Comisiei de a aplica
măsuri provizorii în circumstanțe critice, astfel cum se menționează la
articolul 106 din acord.
(14)
Măsurile de salvgardare ar trebui aplicate numai în
măsura și pe perioada considerate necesare pentru a preveni prejudiciul grav și
pentru a facilita adaptarea. Ar trebui să se determine durata maximă a
măsurilor de salvgardare și să se stabilească dispoziții specifice privind
prelungirea și revizuirea acestor măsuri, astfel cum se menționează la
articolul 105 din acord.
(15)
Aplicarea clauzei bilaterale de salvgardare
prevăzute în acord necesită condiții uniforme pentru adoptarea de măsuri de
salvgardare atât provizorii, cât și definitive, pentru impunerea de măsuri de
supraveghere prealabile, pentru terminarea unei anchete fără impunere de
măsuri, și pentru suspendarea temporară a taxelor vamale preferențiale
instituite în temeiul mecanismului de stabilizare pentru banane care a fost
convenit cu America Centrală. Măsurile în cauză ar trebui adoptate de Comisie
în conformitate cu Regulamentul (UE) nr. 182/2011 al Parlamentului
European și al Consiliului din 16 februarie 2011 de stabilire a normelor și
principiilor generale privind mecanismele de control de către statele membre al
exercitării competențelor de executare de către Comisie[4].
(16)
Este oportun ca procedura consultativă să fie
folosită pentru adoptarea de măsuri de supraveghere și măsuri provizorii, având
în vedere efectele respectivelor măsuri și logica lor secvențială, în legătură
cu adoptarea de măsuri de salvgardare definitive. În cazul în care o întârziere
în impunerea măsurilor ar cauza prejudicii dificil de remediat, este necesar ca
serviciile Comisiei să fie abilitate să adopte măsuri provizorii cu aplicare
imediată.
(17)
Prezentul regulament ar trebui să se aplice numai
produselor originare din Uniune și din America Centrală,
ADOPTĂ PREZENTUL REGULAMENT:
Capitolul I – Clauza de salvgardare
Articolul
1
Definiții
În sensul prezentului
regulament:
(a)
„produse” înseamnă mărfuri originare din Uniune sau
dintr-o țară din America Centrală. Un produs care face obiectul unei anchete
poate acoperi una sau mai multe linii tarifare sau un subsegment al acestora,
în funcție de circumstanțele specifice ale pieței sau orice segmentare a
produsului aplicată în mod obișnuit în industria Uniunii;
(b)
„părți interesate” înseamnă părțile vizate de
importurile produsului în cauză;
(c)
„industria Uniunii” înseamnă totalitatea
producătorilor de produse similare sau direct concurente din Uniune, aflați în
activitate pe teritoriul Uniunii sau acei producători din Uniune ale căror
producții colective de produse similare sau direct concurente constituie o
proporție majoră a producției totale a produselor respective în Uniune. În
cazurile în care produsul similar sau direct concurent este doar unul dintre
cele câteva produse fabricate de producătorii care alcătuiesc industria
Uniunii, industria se definește ca reprezentând operațiunile specifice realizate
pentru producerea produsului similar sau direct concurent;
(d)
„prejudiciu grav” înseamnă o deteriorare generală
semnificativă a situației producătorilor din Uniune;
(e)
„amenințare de prejudiciu grav” înseamnă iminența
evidentă a unui prejudiciu grav. Determinarea existenței unei amenințări de
prejudiciu grav se bazează pe fapte verificabile, și nu numai pe afirmații,
presupuneri sau posibilități îndepărtate. Previziunile, estimările și analizele
pe baza factorilor menționați la articolul 4 alineatul (5) ar trebui luate în
considerare, printre altele, pentru determinarea existenței unei amenințări de
prejudiciu grav;
(f)
„perioadă de tranziție” înseamnă o perioadă de 10
ani de la data intrării în vigoare a acordului pentru orice produs pentru care
calendarul de eliminare a tarifelor prevede o perioadă de eliminare a tarifelor
mai mică de 10 ani. Pentru produsele pentru care calendarul de eliminare a
tarifelor prevede o perioadă de eliminare a tarifelor de 10 sau mai mulți ani,
„perioadă de tranziție” înseamnă perioada de eliminare a tarifelor pentru
produs prevăzută în respectivul program, plus 3 ani.
(g)
„țară din America Centrală” înseamnă Costa Rica, El
Salvador, Guatemala, Honduras, Nicaragua sau Panama.
Articolul
2
Principii
1.
O măsură de salvgardare poate fi instituită în
conformitate cu prezentul regulament dacă, în urma reducerii sau eliminării
taxelor vamale instituite asupra unui produs originar dintr-o țară din America
Centrală, respectivul produs este importat în Uniune în cantități atât de
ridicate, în termeni absoluți sau raportați la producția Uniunii, și în astfel
de condiții încât cauzează sau amenință să cauzeze un prejudiciu grav
industriei Uniunii care produce produse similare sau direct concurente.
2.
Măsurile de salvgardare pot lua una din următoarele
forme:
(a)
o suspendare a reducerii suplimentare a taxei
vamale aplicate produsului în cauză prevăzută în calendarul Uniunii Europene
stabilit în anexa I (Eliminarea taxelor vamale) la acord;
(b)
o creștere a taxei vamale aplicate produsului în
cauză la un nivel care să nu depășească valoarea cea mai mică a:
–
nivelului taxei vamale aplicate națiunii celei mai
favorizate ( denumită în continuare „NCMF”) pentru produsul în cauză în
momentul luării măsurii; sau
–
nivelului taxei vamale aplicate NCMF pentru
produsul în cauză în ziua anterioară datei intrării în vigoare a acordului.
3.
Niciuna dintre măsurile de mai sus nu se aplică în
cadrul limitelor contingentelor tarifare preferențiale scutite de taxe acordate
de prezentul acord.
Articolul
3
Inițierea procedurii
1.
O anchetă se deschide la cererea unui stat membru,
de către orice persoană juridică sau asociație fără personalitate juridică,
care acționează în numele industriei Uniunii, sau la inițiativa Comisiei, în
cazul în care Comisia consideră că există suficiente dovezi prima facie,
constatate pe baza factorilor menționați la articolul 4 alineatul (5),
care să justifice deschiderea unei anchete.
2.
Cererea de deschidere a anchetei trebuie să conțină
dovezi că sunt îndeplinite condițiile de aplicare a măsurii de salvgardare
stabilite la articolul 2 alineatul (1). Cererea trebuie să conțină,
în general, următoarele informații: rata și volumul creșterii importurilor la
produsul în cauză în valori absolute și relative, cota de piață internă
absorbită de importurile sporite și variațiile nivelului vânzărilor, producția,
productivitatea, utilizarea capacităților, profiturile și pierderile și
ocuparea forței de muncă.
3.
De asemenea, poate fi deschisă o anchetă în cazul
în care se constată o creștere bruscă a importurilor concentrate în unul sau
mai multe state membre, cu condiția să existe suficiente dovezi prima facie
că sunt îndeplinite condițiile pentru deschiderea unei anchete, astfel cum au
fost constatate pe baza factorilor menționați la articolul 4 alineatul (5).
4.
Statele membre informează Comisia în cazul în care
evoluțiile importurilor dintr-o țară din America Centrală par să necesite
măsuri de salvgardare. Informațiile respective trebuie să cuprindă dovezile
disponibile, astfel cum au fost stabilite pe baza factorilor menționați la articolul
4 alineatul (5). Comisia transmite respectiva informație tuturor statelor
membre.
5.
În cazul în care par să existe suficiente dovezi prima
facie, pe baza factorilor menționați la articolul 4 alineatul (5), pentru a
justifica inițierea unei proceduri, Comisia publică un aviz în Jurnalul
Oficial al Uniunii Europene. Inițierea procedurii se realizează în termen
de o lună de la data primirii cererii sau informațiilor, în temeiul alineatului
(1).
6.
Avizul menționat la alineatul (5):
(c)
oferă un rezumat al informațiilor primite și
prevede ca orice informație relevantă să fie comunicată Comisiei;
(d)
stabilește termenul în care părțile interesate își
pot face cunoscut punctul de vedere în scris și pot comunica informații, dacă
trebuie să se țină seama de aceste puncte de vedere și informații în timpul
anchetei;
(e)
stabilește termenul în care părțile interesate pot
cere să fie audiate de către Comisie în conformitate cu articolul 4 alineatul
(9).
Articolul
4
Ancheta
1.
După inițierea procedurii, Comisia deschide o
anchetă. Perioada prevăzută la articolul 3 începe de la data la care decizia de
deschidere a anchetei este publicată în Jurnalul Oficial al Uniunii Europene.
2.
Comisia poate cere statelor membre să îi furnizeze
informații, caz în care statele membre iau toate măsurile necesare pentru a da
curs oricăror astfel de cereri. Dacă aceste informații sunt de interes general
și nu sunt confidențiale în sensul articolului 11, acestea sunt incluse în
dosarele neconfidențiale, astfel cum se prevede la alineatul (8).
3.
Atunci când este posibil, ancheta se finalizează în
termen de șase luni de la deschidere. Acest termen poate fi prelungit cu încă
trei luni în circumstanțe excepționale, cum ar fi numărul neobișnuit de mare al
părților implicate sau situațiile de piață complexe. Comisia informează toate
părțile interesate cu privire la astfel de prelungiri și explică motivele care
au dus la prelungirea respectivă.
4.
Comisia adună toate informațiile pe care le
consideră necesare în vederea determinării faptelor cu privire la condițiile
prevăzute la articolul 2 alineatul (1) și, atunci când consideră că este
necesar, face eforturi să verifice aceste informații.
5.
În cadrul anchetei, Comisia evaluează toți factorii
relevanți de natură obiectivă și măsurabilă care influențează situația
industriei Uniunii, în special nivelul și volumul creșterii importurilor la
produsul în cauză, în termeni absoluți și relativi, cota de piață internă
absorbită de importurile sporite, variațiile nivelului vânzărilor, producția,
productivitatea, utilizarea capacităților, profiturile și pierderile și
ocuparea forței de muncă. Această listă nu este exhaustivă și Comisia poate lua
în considerare și alți factori relevanți pentru a stabili dacă există un
prejudiciu grav sau o amenințare de prejudiciu grav, cum ar fi stocurile,
prețurile, rentabilitatea capitalului investit, fluxul de numerar și alți
factori care cauzează sau care ar fi putut cauza prejudicii grave sau prezintă
o amenințare de prejudiciu grav la adresa industriei Uniunii.
6.
Părțile interesate care s-au manifestat în
conformitate cu articolul 3 alineatul (6) litera (b) și reprezentanții țării
din America centrală în cauză pot lua cunoștință, prin cerere scrisă, de toate
informațiile furnizate Comisiei în legătură cu ancheta, cu excepția
documentelor interne întocmite de autoritățile Uniunii sau de cele ale statelor
membre, cu condiția ca aceste informații să fie relevante în vederea
prezentării dosarului lor, să nu fie confidențiale, în sensul articolului 11,
și să fie utilizate de Comisie în cadrul anchetei. Părțile interesate care s-au
manifestat pot prezenta Comisiei observațiile lor privind aceste informații.
Observațiile lor sunt luate în considerare în măsura în care se bazează pe
suficiente dovezi prima facie.
7.
Comisia se asigură că toate datele și statisticile
necesare pentru anchetă sunt disponibile, inteligibile, transparente și
verificabile.
8.
De îndată ce există condițiile tehnice necesare,
Comisia asigură accesul online, protejat de o parolă, la dosarul neconfidențial
(denumită în continuare „platforma online”), pe care îl gestionează și prin
care se difuzează toate informațiile relevante și care nu sunt confidențiale în
sensul articolului 11. Se acordă acces la această platformă online părților
interesate de această anchetă, precum și statelor membre și Parlamentului
European.
9.
Comisia audiază părțile interesate, în special în
cazul în care acestea au cerut acest lucru în scris, în termenul stabilit în
avizul publicat în Jurnalul Oficial al Uniunii Europene, arătând că
rezultatul anchetei este susceptibil de a le afecta și că există motive
speciale pentru a fi audiate.
Comisia audiază aceste părți și cu alte ocazii,
dacă există motive speciale pentru ca acestea să fie audiate din nou.
10.
Atunci când informațiile nu sunt furnizate în
termenul stabilit de Comisie sau când se împiedică în mod semnificativ ancheta,
se pot stabili concluzii pe baza datelor disponibile. În cazul în care Comisia
constată că o parte interesată sau o parte terță a furnizat informații false
sau care induc în eroare, aceasta nu ține seama de respectivele informații și
poate utiliza datele disponibile.
11.
Comisia informează în scris țara din America
Centrală în cauză cu privire la deschiderea unei anchete.
Articolul
5
Măsuri prealabile de supraveghere
1.
Atunci când evoluția importurilor unui produs
originar dintr-o țară din America Centrală este de așa natură încât ar putea
duce la una dintre situațiile menționate la articolele 2 și 3, importurile
produsului respectiv pot fi supuse unor măsuri prealabile de supraveghere.
2.
Comisia adoptă măsuri prealabile de supraveghere în
conformitate cu procedura consultativă menționată la articolul 12 alineatul
(2).
3.
Măsurile prealabile de supraveghere au o perioadă
de valabilitate limitată. În lipsa unor dispoziții contrare, acestea nu mai
sunt valabile la sfârșitul celei de a doua perioade de șase luni care urmează
primei perioade de șase luni de la introducerea măsurilor.
Articolul
6
Instituirea de măsuri de salvgardare provizorii
1.
Se aplică măsuri de salvgardare provizorii în
circumstanțe critice în care o întârziere ar provoca daune care ar fi dificil
de reparat, în conformitate cu o constatare preliminară pe baza factorilor
menționați la articolul 4 alineatul (5) conform căreia există suficiente dovezi
prima facie că importurile unui produs originar dintr-o țară din America
Centrală au crescut în urma reducerii sau eliminării unei taxe vamale în
conformitate cu calendarul de eliminare a tarifelor prezentat în anexa I la
acord și că astfel de importuri cauzează sau amenință să cauzeze un prejudiciu
grav industriei Uniunii.
Comisia adoptă măsuri provizorii în conformitate
cu procedura consultativă menționată la articolul 12 alineatul (2). În cazurile
în care există motive imperative de urgență, inclusiv în cazul menționat la
alineatul (2), Comisia adoptă imediat măsurile de salvgardare provizorii
aplicabile, în conformitate cu procedura menționată la articolul 12 alineatul
(4).
2.
În cazul în care un stat membru solicită
intervenția imediată a Comisiei și în cazul în care sunt îndeplinite condițiile
prevăzute la alineatul (1), Comisia adoptă o decizie în termen de cinci zile
lucrătoare de la primirea cererii.
3.
Măsurile provizorii nu se aplică mai mult de 200 de
zile.
4.
În cazul în care măsurile de salvgardare provizorii
sunt abrogate deoarece ancheta arată că nu sunt îndeplinite condițiile
stabilite la articolul 2 alineatul (1), orice taxă percepută în temeiul
măsurilor provizorii se rambursează automat.
5.
Măsurile prevăzute în prezentul articol se aplică
oricărui produs pus în liberă circulație după intrarea lor în vigoare. Cu toate
acestea, respectivele măsuri nu împiedică introducerea în liberă circulație a
produselor aflate deja în drum spre Uniune, cu condiția ca destinația acestora
să nu mai poată fi schimbată.
Articolul
7
Închiderea anchetei și procedura fără măsuri
1.
În cazul în care din constatarea definitivă a
faptelor reiese că nu sunt îndeplinite condițiile prevăzute la articolul 2
alineatul (1), Comisia adoptă o decizie de închidere a anchetei și
acționează în conformitate cu procedura de examinare prevăzută la
articolul 12 alineatul (3).
2.
Comisia publică un raport în care prezintă
rezultatele și concluziile întemeiate la care a ajuns în ceea ce privește toate
chestiunile pertinente, de fapt sau de drept, asigurând protecția informațiilor
confidențiale în sensul articolului 11.
Articolul
8
Impunerea de măsuri definitive
1.
În cazul în care din faptele stabilite definitiv
reiese că sunt îndeplinite condițiile prevăzute la articolul 2 alineatul (1),
Comisia supune chestiunea atenției Comitetului de asociere, în conformitate cu
articolul 116 din acord. În cazul în care Comitetul de asociere nu a formulat
nicio recomandare și nu s-a găsit nicio soluție satisfăcătoare în termen de 30
de zile de la data la care i-a fost prezentată chestiunea, Comisia poate adopta
o decizie de instituire a măsurilor de salvgardare definitive în conformitate
cu procedura de examinare menționată la articolul 12 alineatul (3).
2.
Comisia publică, acordând importanța cuvenită
protejării informațiilor confidențiale în sensul articolului 11, un raport care
cuprinde o sinteză a faptelor materiale și a considerațiilor relevante pentru
măsurile luate.
Articolul
9
Durata și revizuirea măsurilor de salvgardare
1.
O măsură de salvgardare rămâne în vigoare numai pe
perioada necesară pentru a preveni sau remedia prejudiciul grav și pentru a
facilita adaptarea. Această perioadă nu depășește doi ani, în afara cazului în
care este prelungită în conformitate cu alineatul (3).
2.
În temeiul alineatului (3), o măsură de salvgardare
rămâne în vigoare, în așteptarea rezultatului revizuirii, pe durata oricărei
prelungiri.
3.
Durata inițială a unei măsuri de salvgardare poate
fi prelungită în mod excepțional cu cel mult doi ani, dacă se stabilește că
măsura de salvgardare este necesară în continuare pentru a preveni sau remedia
prejudiciul grav și dacă există dovezi conform cărora industria din Uniune se
adaptează.
4.
Orice prelungire în conformitate cu alineatul (3)
trebuie să fie precedată de o anchetă la cererea unui stat membru, a unei
persoane juridice sau a unei asociații fără personalitate juridică, care
acționează în numele industriei din Uniune, sau la inițiativa Comisiei, în
cazul în care există suficiente dovezi prima facie potrivit cărora
condițiile prevăzute la alineatul (3) sunt îndeplinite, pe baza elementelor
menționate la articolul 4 alineatul (5).
5.
Deschiderea unei anchete trebuie să fie publicată
în conformitate cu articolul 3 alineatele (5) și (6). Ancheta și orice decizie
cu privire la o prelungire în conformitate cu alineatul (3) se efectuează în
conformitate cu dispozițiile articolelor 4, 7 și 8.
6.
Durata totală a unei măsuri de salvgardare,
inclusiv a unei măsuri provizorii, nu poate depăși patru ani.
7.
O măsură de salvgardare nu se aplică după expirarea
perioadei de tranziție, în afara cazului în care țara din America centrală în
cauză este de acord cu acest lucru.
8.
Nu se aplică măsuri de salvgardare importurilor
unui produs care făcuse anterior obiectul unei asemenea măsuri, decât după
expirarea unei perioade de timp egale cu jumătate din perioada în decursul
căreia a fost aplicată măsura de salvgardare pentru perioada imediat
anterioară.
Articolul 10
Regiuni
ultraperiferice ale Uniunii Europene
1.
Atunci când un produs originar dintr-o țară din
America Centrală este importat în cantități atât de ridicate și în astfel de
condiții încât cauzează sau riscă să cauzeze deteriorarea gravă a situației
economice din una sau mai multe regiuni ultraperiferice ale Uniunii menționată
(menționate) în articolul 349 din Tratatul privind funcționarea Uniunii
Europene, poate fi impusă o măsură de salvgardare în conformitate cu
dispozițiile stabilite în prezentul capitol.
Articolul 11
Confidențialitate
1.
Informațiile primite în temeiul prezentului
regulament nu pot fi utilizate decât în scopul în care au fost cerute.
2.
Nicio informație de natură confidențială sau nicio
informație furnizată în mod confidențial, primită în temeiul prezentului
regulament, nu este divulgată fără autorizarea specifică a celui care o
furnizează.
3.
Fiecare cerere de tratament confidențial indică
motivele pentru care informația este confidențială. Cu toate acestea, în cazul
în care persoana care a furnizat informația nu dorește nici să o facă publică,
nici să autorizeze divulgarea acesteia în termeni generali sau sub formă de
rezumat, și în cazul în care se constată că o cerere de tratament confidențial
nu este justificată, informația în cauză poate să nu fie luată în considerare.
4.
În orice caz, o informație este considerată
confidențială atunci când divulgarea ei poate avea consecințe nefavorabile
semnificative pentru cel care a furnizat-o sau pentru cel care este sursa
acesteia.
5.
Alineatele (1)-(4) nu împiedică autoritățile
Uniunii să facă trimitere la informațiile cu caracter general și, în special,
la motivele pe care sunt bazate deciziile luate în temeiul prezentului
regulament. Totuși, autoritățile respective țin seama de interesul legitim al
persoanelor fizice și juridice care doresc ca secretele lor de afaceri să nu
fie divulgate.
Articolul
12
Procedura comitetelor
1.
Comisia este asistată de comitetul înființat prin
articolul 4 alineatul (1) din Regulamentul (CE) nr. 260/2009 al
Consiliului din 26 februarie 2009 privind regimul comun aplicabil importurilor[5].
Respectivul comitet este un comitet în sensul Regulamentului (UE) nr. 182/2011.
2.
Atunci când se face trimitere la prezentul alineat,
se aplică articolul 4 din Regulamentul (UE) nr. 182/2011.
3.
Atunci când se face trimitere la prezentul alineat,
se aplică articolul 5 din Regulamentul (UE) nr. 182/2011.
4.
Atunci când se face trimitere la prezentul alineat,
se aplică articolul 8 din Regulamentul (UE) nr. 182/2011, coroborat cu
articolul 4 din același regulament.
Capitolul II - Mecanismul de stabilizare pentru banane
Articolul
13
Mecanismul
de stabilizare pentru banane
1.
Pentru bananele originare din America Centrală, în
temeiul rubricii 0803.00.19 din Nomenclatura combinată (banane proaspete,
excluzând bananele din soiul Musa paradisiaca) și menționate la
categoria „ST” în calendarul de eliminare a tarifelor al UE prevăzut în anexa I
(Eliminarea taxelor vamale) la acord, se aplică un mecanism de stabilizare până
la 1 ianuarie 2020.
2.
Se stabilește separat un volum anual al
importurilor de declanșare a măsurilor pentru importurile din țările din
America Centrală de produse menționate la alineatul (1), astfel cum se indică
în tabelul din anexa la prezentul regulament. Importul de produse menționate la
alineatul (1) la o taxă vamală preferențială este condiționat, pe lângă dovada
originii, stabilită în conformitate cu anexa III (Definirea noțiunii de
„produse originare” și metodele de cooperare administrativă) la Acordul cu
America Centrală, de prezentarea unui certificat de export emis de autoritatea
competentă a țării din America Centrală din care sunt exportate produsele. Odată atins volumul de declanșare pentru anul calendaristic
corespunzător, Comisia poate, în conformitate cu procedura de examinare
menționată la articolul 12 alineatul (3), să suspende temporar taxele
vamale preferențiale în cursul aceluiași an, pentru o perioadă care să nu
depășească trei luni și care să nu depășească sfârșitul anului calendaristic.
3.
În cazul în care decide să suspende taxele vamale
preferențiale aplicabile, Comisia aplică taxele cele mai mici de la nivelul de
bază al taxei vamale sau nivelul taxei vamale a NCMF aplicabile în momentul
adoptării unor astfel de măsuri.
4.
În cazul în care Comisia aplică măsurile menționate
la alineatele (2) și (3), aceasta inițiază imediat consultări cu țara vizată
pentru a analiza și a evalua situația pe baza datelor concrete disponibile.
5.
Măsurile menționate la alineatele (2) și (3) pot fi
aplicate numai în perioada care se încheie la 31 decembrie 2019.
Capitolul III - Dispoziții finale
Articolul
14
Intrarea în vigoare
Prezentul regulament
intră în vigoare în ziua următoare datei publicării în Jurnalul Oficial al
Uniunii Europene.
Regulamentul se
aplică de la data aplicării acordului, astfel cum este prevăzut la articolul
353 din acesta. În Jurnalul Oficial al Uniunii Europene se publică un
aviz care precizează data aplicării acordului.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European                      Pentru
Consiliu
Președintele                                                  Președintele
Anexă
Tabelul
privind volumele importurilor de declanșare a măsurilor pentru aplicarea
mecanismului de stabilizare pentru banane prevăzut apendicele 3 din anexa I la
acord:
 Anul || Volumul importurilor de declanșare a măsurilor, exprimat în tone
 Costa Rica || Panama || Honduras || Guatemala || Nicaragua || El Salvador
 Până la 31 decembrie 2010 || 1 025 000 || 375 000 || 50 000 || 50 000 || 10 000 || 2 000
 1.1-31.12.2011 || 1 076 250 || 393 750 || 52 500 || 52 500 || 10 500 || 2 100
 1.1-31.12.2012 || 1 127 500 || 412 500 || 55 000 || 55 000 || 11 000 || 2 200
 1.1-31.12.2013 || 1 178 750 || 431 250 || 57 500 || 57 500 || 11 500 || 2 300
 1.1-31.12.2014 || 1 230 000 || 450 000 || 60 000 || 60 000 || 12 000 || 2 400
 1.1-31.12.2015 || 1 281 250 || 468 750 || 62 500 || 62 500 || 12 500 || 2 500
 1.1-31.12.2016 || 1 332 500 || 487 500 || 65 000 || 65 000 || 13 000 || 2 600
 1.1-31.12.2017 || 1 383 750 || 506 250 || 67 500 || 67 500 || 13 500 || 2 700
 1.1-31.12.2018 || 1 435 000 || 525 000 || 70 000 || 70 000 || 14 000 || 2 800
 1.1-31.12.2019 || 1 486 250 || 543 750 || 72 500 || 72 500 || 14 500 || 2 900
 1.1.2020 și ulterior || nu se aplică || nu se aplică || nu se aplică || nu se aplică || nu se aplică || nu se aplică
[1]               Poziția Parlamentului European din 17 februarie 2011
(nepublicată încă în Jurnalul Oficial) și decizia Consiliului din ….
[2]
[3]
[4]               JO L 55, 28.2.2011, p. 13.
[5]               JO L
84, 31.3.2009, p. 1.